15/10/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Resolución do 8 de setembro de 2014 pola que se somete a información pública o proxecto modificado número un da obra hidráulica de colectores xerais e estación depuradora de augas residuais de Vilaverde, Coristanco (A Coruña), de clave OH.315.795. M1

Resolución do 8 de setembro de 2014 pola que se somete a información pública o proxecto modificado número un da obra hidráulica de colectores xerais e estación depuradora de augas residuais de Vilaverde. Coristanco (A Coruña), de clave OH.315.795. M1 e a autorización de vertido. A obra hidráulica correspondente ao anteproxecto de execución dos colectores xerais e estación depuradora de augas residuais de Vilaverde (A Coruña), de clave: OH.315.795, foi sometida ao trámite de información pública mediante anuncio publicado no BOP do 15 de setembro de 2010, sen que durante o prazo de vinte (20) días de exposición se presentasen alegacións ao mesmo. No DOG do 22 de decembro de 2010, publícase o anuncio de licitación para a elaboración do proxecto e execución da obra hidráulica, adxudicándose o contrato o 3 de maio de 2011 e formalizándose o 6 de maio de 2011. As obras consisten na execución dunha rede de colectores xerais que recollan os vertidos de augas residuais das redes municipais existentes, completar a rede de saneamento da parroquia de Vilaverde, situada no concello de Coristanco e executar unha EDAR para tratar o efluente recollido antes do seu vertido ao río Anllóns. O proxecto construtivo foi aprobado pola dirección de Augas de Galicia en outubro de 2011, asinándose a acta de comprobación do replanteo con data 12 de outubro de 2011 e iniciándose as obras ao día seguinte hábil. En xuño de 2012 o concello de Coristanco remite á dirección das obras o estudo dunha alternativa ao saneamento da parroquia de Vilaverde, motivada pola dispoñibilidade duns terreos, dos que non s dispoñía con anterioridade á adxudicación do contrato. Con data 24 de setembro de 2013 asínase a aprobación técnica do proxecto modificado número 1. O documento técnico define e valora a proposta que consiste en prolongar e dividir a rede de saneamento do proxecto primitivo, e dispoñer de dous puntos de vertedura. Suprímense as estacións de bombeo de San Pedro e Valencia, e executarase un novo colector paralelo ao Rego do Crego que levará as augas por gravidade á estación depuradora de augas residuais de Portoquintáns, que aumentará a súa poboación de deseño. O segundo tramo da rede de saneamento iníciase no colector 4 mantendo os trazados primitivos, aínda que executándose as conexións ao novo colector interceptor, que conducirá as augas ata a estación depuradora de augas residuais de Vilaverde, que reduce a súa poboación de deseño. A estación depuradora de augas residuais de Portoquintáns aumenta a poboación de deseño ata os 600 h-eq, terá un caudal de medio diario de 132,47 m 3 /día – 1,3 l/s e un caudal máximo de 2,52 l/s. O punto de vertido localizarase no Rego do Crego, nas coordenadas: X=516614.9399 e Y=4782630.9728. A estación depuradora de augas residuais de Vilaverde reduce a súa poboación de deseño ata os 500 h-eq, terá un caudal medio diario de 132 m 3 /d – 1,53 l/s e un caudal máximo de 3,04 l/s. O punto de vertido localizarase no río Anllóns, nas coordenadas: X=516068,4967 e Y=4.786.335,7268. A actuación hidráulica cofinánciase pola Unión Europea a través do Fondo Europeo de Desenvolvemento Rexional (FEDER) nun 80%, no marco do Programa Operativo Feder Galicia 2007-2013, Eixe 3 Medio Ambiente, Contorno Natural, Recursos Hídricos e Prevención de Riscos, Tema Prioritario ou Medida 46: tratamento de augas residuais. Considerando o exposto, ao abeiro da Lei 9/2010, do 4 de novembro, de Augas de Galicia e do Estatuto da entidade pública empresarial Augas de Galicia aprobado polo Decreto 32/2012, do 12 de xaneiro, e segundo o disposto no artigo 12. c do Decreto 59/2013, do14 de marzo, polo que se desenvolve a Lei 9/2010, do 4 de novembro de augas de Galicia, en materia de execución e explotación de infraestruturas hidráulicas, RESOLVO: Someter, polo prazo de 30 días hábiles, contados a partir do día seguinte ao da última publicación deste anuncio de información pública do proxecto modificado n.º 1 de colectores xerais e estación depuradora de augas residuais de Vilaverde, Coristanco (A Coruña), de clave: OH.315.795M1, que se realizará no Diario Oficial de Galicia e no Boletín Oficial da Provincia de A Coruña, para os efectos da súa aprobación, e da tramitación da autorización de vertido. Durante o dito período poderán presentarse as alegacións que se consideren oportunas, mediante escrito dirixido a Augas de Galicia. O documento técnico pode consultarse, durante o prazo anteriormente sinalado, nas dependencias de Augas de Galicia, sitas na rúa Doutor Maceira, n.º 18-baixo, en Santiago de Compostela (A Coruña) e na páxina web augasdegalicia@xunta. es. O que se fai público a todos os efectos legais e regulamentarios de aplicación na materia e para o seu coñecemento xeral. Santiago de Compostela, 8 de setembro de 2014. O director de Augas de Galicia Gonzalo Mosqueira Martínez